OpenLLM-France/wikimedia huggingface dataset:
# Tòquio Occidental

Tòquio Occidental també conegut com a Àrea de Tama (多摩地域, Tama chiiki), regió de Tama (多摩地方, Tama-chihō) o Toka (都下), és la part occidental de Tòquio, la qual no comprèn els 23 barris especials de Tòquio.

## Generalitats

On abans existia la ciutat de Tòquio (pre 1947) ara es troben els 23 barris especials de Tòquio, Tòquio occidental comprén vint-i-sis ciutats, tres viles i un poble, ocupant l'àrea de l'antiga prefectura de Tòquio que no estava dins dels límits de la mateixa ciutat. La major part d'aquelles ciutats són ciutats dormitori per als treballadors del centre de Tòquio, tot i que algunes d'elles, com Tachikawa, són importants focus comercials i industrials.

## Història

Sota les antigues lleis medievals japoneses, el Tòquio occidental formà part de la província de Musashi. La capital provincial era Fuchū. La seu budista principal era a Kokubunji i el santuari provincial es trobava a Tama.

## Llista de municipis

| No. | Bandera | Nom | Japonés | Pob. (com a Octubre 2016 ) | Densitat (/km²) | Àrea (km²) |
| 01 | | Hachiōji | 八王子市 | 0577,254 | 03,097 | 0186.38 |
| 02 | | Tachikawa | 立川市 | 0180,214 | 07,398 | 0024.36 |
| 03 | | Musashino | 武蔵野市 | 0147,607 | 13,443 | 0010.98 |
| 04 | | Mitaka | 三鷹市 | 0191,408 | 11,657 | 0016.42 |
| 05 | | Ōme | 青梅市 | 0134,857 | 01,305 | 0103.31 |
| 06 | | Fuchū | 府中市 | 0263,835 | 08,965 | 0029.43 |
| 07 | | Akishima | 昭島市 | 0111,942 | 06,456 | 0017.34 |
| 08 | | Chōfu | 調布市 | 0237,637 | 11,012 | 0021.58 |
| 09 | | Machida | 町田市 | 0433,938 | 06,065 | 0071.80 |
| 10 | | Koganei | 小金井市 | 0124,712 | 11,036 | 0011.30 |
| 11 | | Kodaira | 小平市 | 0194,757 | 09,496 | 0020.51 |
| 12 | | Hino | 日野市 | 0188,990 | 06,860 | 0027.55 |
| 13 | | Higashimurayama | 東村山市 | 0150,101 | 08,757 | 0017.14 |
| 14 | | Kokubunji | 国分寺市 | 0126,317 | 11,022 | 0011.46 |
| 15 | | Kunitachi | 国立市 | 0075,022 | 09,205 | 0008.15 |
| 16 | | Fussa | 福生市 | 0058,184 | 05,727 | 0010.16 |
| 17 | | Komae | 狛江市 | 0083,003 | 12,990 | 0006.39 |
| 18 | | Higashiyamato | 東大和市 | 0084,480 | 06,295 | 0013.42 |
| 19 | | Kiyose | 清瀬市 | 0075,400 | 07,370 | 0010.23 |
| 20 | | Higashikurume | 東久留米市 | 0116,309 | 09,030 | 0012.88 |
| 21 | | Musashimurayama | 武蔵村山市 | 0071,804 | 04,687 | 0015.32 |
| 22 | | Tama | 多摩市 | 0147,822 | 07,036 | 0021.01 |
| 23 | | Inagi | 稲城市 | 0090,774 | 05,051 | 0017.97 |
| 24 | | Hamura | 羽村市 | 0055,004 | 05,556 | 0009.90 |
| 25 | | Akiruno | あきる野市 | 0080,242 | 01,092 | 0073.47 |
| 26 | | Nishitōkyō | 西東京市 | 0203,258 | 12,905 | 0015.75 |
| 27 | | Mizuho | 瑞穂町 | 0032,867 | 01,951 | 0016.85 |
| 28 | | Hinode | 日の出町 | 0017,226 | 00614 | 0028.07 |
| 29 | | Hinohara | 檜原村 | 0002,073 | 00019.7 | 0105.41 |
| 30 | | Okutama | 奥多摩町 | 0005,023 | 00022.3 | 0225.53 |
| Total | Total | Total | Total | 4,233,493 | 03,650 | 1,160 |
# Cal Masover (Sant Cugat Sesgarrigues)

Cal Masover és una obra de Sant Cugat Sesgarrigues (Alt Penedès) inclosa a l'Inventari del Patrimoni Arquitectònic de Catalunya.

## Descripció

És una casa de tipus basilical, amb tres crugies o cossos i tancada per una tàpia que emmarca un pati. El cos central és més alt i es troba cobert per una teulada a doble vessant, amb el carener perpendicular a la façana de migdia, mentre que els laterals tenen teulada a una vessant. Les obertures són allindades (primera planta) o d'arcs rebaixats (golfes). Els murs són totalment arrebossats, tant els de la casa com els de la tanca que envolta el pati.

## Referències

* ↑ «Cal Masover». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Cal Masover (la Pedra)

Cal Masover o la Barraca de Cal Masover és una masia del poble de la Pedra, al municipi de la Coma i la Pedra, a la Vall de Lord (Solsonès).

## Referències

* ↑ Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95. , pàg. 228
* ↑ Aquesta és la denominació que apareix al mapa de l'ICC i al llibre Masies del Solsonès
* ↑ Aquesta és la denominació que hi consta al padró de l'Ajuntament
# Valentina Abril

Valentina Abril Restrepo, abans coneguda com a Laura Abril, (28 de gener de 1990, El Cim) és una ciclista colombiana de Mountain Bike. El 2008 va ser campiona mundial junior del Campionat Mundial de Ciclisme de Muntanya. Va representar a Colòmbia en els Jocs Olímpics de 2012 en la modalitat de Cross Country on va abandonar la prova per problemes tècnics amb la seva bicicleta.

## Palmarès

2010 (com a amateur)
* Campionat Panamericà
2013 (com a amateur)
* 3ª en el Campionat Panamericà

## Equips

* Infotre-LeeCougan (2008-2009)
* Giant Itàlia Team (2012) (amateur)
* Strong Cannondale (2013) (amateur)
* Alleanza Team MTB–Scott (2016)

## Referències

* ↑ Laura Valentina Abril
* ↑ Valentina Abril porta tatuado en els seus braços un llibre de records
* ↑ L'Espectador. «Valentina Abril» (en castellà). Elespectador.com, 21-07-2012. Arxivat de l'original el 2018-06-30. [Consulta: 2 agost 2012].
* ↑ «Páez i Abril, els representants per Colòmbia en el MTB dels Jocs Olímpics de Londres» (en espanyol). Premsa Federació Colombiana, 03-07-2012. [Consulta: 2 agost 2012].
* ↑ Aquesta victòria professional la va aconseguir com a amateur però s'indica atès que és d'especial rellevància.
* ↑ Aquest resultat professional ho va aconseguir com a amateur en l'equip aficionat del Strong Cannondale però s'indica atès que és d'especial rellevància.
* ↑ El 2008 extraoficialment sense estar registrada en la Unió Ciclista Internacional.

## Enllaços externs

* Ficha de Valentina Abril en la página de Londres 2012
* Ficha de Valentina Abril (sitiodeciclismo.net)
# Universitat de Würzburg

La Julius-Maximilians-Universität de Würzburg és una de les universitats amb major tradició a Alemanya. Fou fundada el 10 de desembre de 1402 pel príncep bisbe Johann von Egloffstein com a "Escola superior de Würzburg". Fou la sisena universitat fundada en l'àmbit germà (després de la de Praga, Heidelberg, Colònia i Erfurt), i la primera de Baviera.

## Facultats

En la refundació de 1582 s'establiren les facultats de teologia i filosofia, a les quals van seguir la de dret i medicina. El 1937 sorgí de la facultat de filosofia la de matemàtiques i ciències naturals, el 1968 la d'economia, el 1972 la de pedagogia. A la reforma de 1974 l'estructura fou completament alterada.
L'ordre actual és el següent:
* 1. Facultat de Teologia Catòlica
* 2. Facultat de Dret
* 3. Facultat de Medicina
* 4. Facultat de Filosofia I (Ciències Històriques, Filològiques, Culturals i Geogràfiques)
* 5. Facultat de Filosofia II (Filosofia, Psicologia, Ciències Educaties i Socials)
* 6. Facultat de Biologia
* 7. Facultat de Química i Farmàcia
* 8. Facultat de Matemàtica i Informàtica
* 9. Facultat de Física i Astronomia
* 10. Facultat d'Economia

## Professors destacats

* Osward Külpe: psicòleg
* Wilhelm Conrad Röntgen: físic
* Friedrich Schelling: filòsof
# Türk Telekom Basketbol Kulubü

El Türk Telekom Basketbol Kulubü és un club de basquetbol de la ciutat d'Ankara, a Turquia. Actualment, l'equip juga a la Superliga turca de bàsquet. És una secció del club esportiu Türk Telekom Gençlik Spor Kulübü. El seu pavelló és l'Ankara Arena.
El club es va fundar el 1954 i va obrir la seva secció de bàsquet com a nom de PTT el 1991. Després, l'equip va rebre el nom de Türk Telekom PTT el 1996. Recentment, l'equip continua amb el nom de Türk Telekom BK.

## Palmarès

* Lliga turca
** Finalistes (2): 1996–97, 2007–08
* Copa turca
** Campions (1): 2008
** Finalistes (2): 1995–96, 1997–98, 2000–01, 2002–03
* Copa presidencial turca
** Campions (2): 1997, 2008
** Finalistes (1): 1996

## Enllaços externs

* Web oficial
# Cahal Pech

Cahal Pech és un emplaçament maia les ruïnes del qual estan situades a prop de la localitat de San Ignacio al Districte de Cayo a Belize. Per la zona discorre el riu Macal, que quan s'uneix al Mopan formen el riu Belize.

## Etimologia

El nom de Cahal Pech és una combinació de les llengües maies yucatek i mopan, parlades a Mèxic la primera i a Guatemala i Belize la segona. El significat literal és 'terra de paparres'. Aquest nom se li donà perquè en aquesta zona, en la dècada de 1950, abundava la ramaderia, cosa que fomentava la proliferació de les paparres.

## Descripció

S'han trobat evidències que corroboren que el llogaret estava poblat fins al 900 ae, i això el converteix en un dels conjunts de ruïnes maies més antic de Belize occidental.
Aquest lloc era residència d'una important família maia i la major part de la construcció data del període clàssic d'aquesta cultura. El jaciment consta de 34 estructures, i en destaca la més alta amb 25 m.

## Jaciment arqueològic

Es desconeix la data exacta del descobriment del lloc, però degué ser a principis de la dècada de 1950, doncs la Universitat de Pennsilvània n'efectuà uns mapes preliminars al 1951, tot i que mai no se'n publicaren.
Fou al 1969 quan el Departament d'Arqueologia del govern de l'estat començà a treballar en aquest lloc.
Des de finals del s. XX és una zona visitable, tant les excavacions arqueològiques com un petit museu.

## Vegeu també

Altres llocs propers, també amb ruïnes maies, són Arroyo Chaa i Xunantunich.

## Referències

* ↑ Awe et al., 1990.

### Bibliografia

* Awe, Jaime; Bill, Cassandra; Campbell, Mark; Cheetham, David «Early Middle Formative Occupation in the Central Maya Lowlands: Recent Evidence from Cahal Pech, Belize» (PDF) (en anglès). Papers from the Institute of Archaeology. University College London, Institute of Archaeology [Londres], 1, 1990, pàg. 5. Arxivat de l'original el 2009-06-17. ISSN: 0965-9315. OCLC: 231692266 [Consulta: 16 agost 2019]. Arxivat 2009-06-17 a Wayback Machine.
# Oradors àtics

Els deu oradors àtics són els deu oradors i logògrafs considerats com els més grans de l'era clàssica (segles V-IV aC). La llista varia en funció dels autors, però majoritàriament coincideix en els noms donats per Aristòfanes de Bizanci i Aristarc de Samotràcia.
* Antifont
* Andòcides
* Lísies
* Isòcrates
* Iseu
* Èsquines
* Licurg
* Demòstenes
* Hipèrides
* Deinarc
En temps d'Homer (segles IX - VIII aC), l'art de la oratòria era considerat molt important a Grècia. A la Ilíada, l'heroi Aquil·les era descrit com un bon orador.
Fins al segle V aC no es va definir formalment l'art de l'oratòria quan l'orador sicilià Còrax va iniciar un estudi formal de la retòrica juntament amb el seu deixeble Tísies. L'any 427 aC, un altre sicilià, Gòrgies de Leontins va anar a Atenes on amb el seus discursos va deixar aparentment admirats als atenencs.
L'obra dels deu oradors va inspirar el moviment retòric posterior de l'aticisme, amb un estil menys ornamentat que l'anterior.

## Referències

* ↑ Smith, R. M. «A New Look at the Canon of the Ten Attic Orators». Mnemosyne, 48, 1, 1995, pàg. 66-79.
* ↑ Homer. Ilíada, IX, 443
* ↑ Worthington, Ian. Persuasion: Greek rhetoric in action. Londres: Rouletge, 1994, p. 244-263. ISBN 9780415081382.
# Unión do Povo Galego-liña proletaria

Unión do Povo Galego-liña proletaria (UPG-lp) va ser un partit gallec independentista i comunista que donava suport la lluita armada. Editava el periòdic Terra e Tempo.
Fruit d'una escissió de la Unión do Povo Galego esdevinguda en 1977 quan l'escriptor i polític Xosé Lois Méndez Ferrín, que acusava a la UPG de dretanització, progressiu acatament de les institucions espanyoles i interclassisme, va ser expulsat de l'organització per discrepàncies en la política sindical, oposició a la legalització de la Intersindical Nacional Galega, sobre la participació en les eleccions i també pel seu suport a la lluita armada. Reclamarà l'abstenció a les eleccions generals espanyoles de 1977. Serà rebatejat en 1978 amb el nom de Partido Galego do Proletariado.

## Referències

* ↑ http://www.primeiralinha.org/paraumhagzindependente/foz2.htm Arxivat 2021-03-04 a Wayback Machine.
# Onosandre

Onosandre (en grec antic: Ὀνόσανδρος, llatí: Onosander) fou un filòsof de l'antiga Grècia que va viure al segle i dC. Va ser conegut per un comentari a la La República de Plató, actualment perdut, i per una obre sobre tàctiques militars intitulat Στρατηγικὸς λόγος (Strategikós logos), que sí que s'ha conservat.
L'obra va dedicada a cert Quint Verani, probablement Quint Verani Nepot, cònsol l'any 49. Onosandre degué viure, per tant, a la meitat del segle i, i al prefaci del seu llibre explica que el va escriure en temps de pau, segurament entre els anys 49 i 59. L'obra imita l'estil de Xenofont amb encert, i és considerat un llibre de referència per les obres dels emperadors romans Maurici (Estratègicon) i Lleó VI (Tàctica (en)).
Generalment se suposa que Onosandre hauria estat militar, però no se sap res de la seva vida. Fou deixeble de l'escola platònica de filosofia i, segons la Suda, també va escriure una obra intitulada Περὶ στρατηγημάτων, que tampoc no es conserva.

## Referències

* 1 2 «Onosander». Encyclopædia Britannica, 1911.
* ↑ Smith, William (editor). A Dictionary of Greek and Roman Biography and Mythology (en anglès), 1870, pàg. 31 (v. III).

## Edicions

* Aeneas Tactitus, Asclepiodotus, and Onosander (en anglès). Traducció: Illinous Greek Club. Loeb Classical Library, 1923. ISBN 0-674-99172-9.
** Trancscripció del text grec i la traducció al web Lacus Curtius
# Onquidoridoïdeus

Els onquidoridoïdeus (Onchidoridoidea) són una superfamília de mol·luscs gastròpodes nudibranquis marins.

## Famílies

Les famílies dins de la superfamília Onchidoridoidea es classifiquen segons el llibre Taxonomy of the Gastropoda (Bouchet & Rocroi, 2005) i són les següents:
* Onchidorididae Gray, 1827
* Akiodorididae Millen & Martynov 2005
* Goniodorididae H. Adams & A. Adams, 1854
Sinònims de famílies:
* Corambidae Bergh, 1871 - fusionada amb Onchidorididae

## Referències

* ↑ Millen S.V. & Martynov A. (2005) Redescriptions of the nudibranch genera Akiodoris Bergh, 1879 and Armodoris Minichev, 1972 (suborder Doridacea) with a new species of Akiodoris and a new family Akiodorididae. Proceedings of the California Academy of Sciences, (4) 56(1-17): 1-22., available online at http://researcharchive.calacademy.org/research/scipubs/pdfs/v56/proccas_v56_n01.pdf
# Oreophryne rookmaakeri

Oreophryne rookmaakeri és una espècie de granota que viu a Indonèsia.

## Referències

* Iskandar, D. & Mumpuni 2004. Oreophryne rookmaakeri. Llista Vermella d'Espècies Amenaçades de la UICN 2006. Consulta: 1 de febrer del 2008.
# Oreophryne unicolor

Oreophryne unicolor és una espècie de granota que viu a Indonèsia.

## Referències

* Günther, R. 2004. Oreophryne unicolor. Llista Vermella d'Espècies Amenaçades de la UICN 2006. Consulta: 1 de febrer del 2008.
# Oreophryne wolterstorffi

Oreophryne wolterstorffi és una espècie de granota que viu a Papua Nova Guinea.

## Referències

* Richards, S. & Zweifel, R. 2004. Oreophryne wolterstorffi. Llista Vermella d'Espècies Amenaçades de la UICN 2006. Consulta: 1 de febrer del 2008.
# Oxalat de sodi

Oxalat de sodi (antigament oxalat de disodi), és la sal de sodi de l'àcid oxàlic amb la fórmula Na₂C₂O₄. És un sòlid blanc cristal·lí inodor que es descompon per sobre dels 290 °C.
L'oxalat de disodi pot actuar comun agent reductor i es pot usar com estàndard principal per estandarditzar les solucions de permanganat de potassi (KMnO₄).
La forma mineral de l'oxalat de sodi és el natroxalat. Només es troba rarament i en condicions extremadament sòdiques o en pegmatites ultraalcalines.

## Preparació

L'oxalat de sodi es pot preparar a través de la neutralització d'àcid oxàlic amb hidròxid de sodi (NaOH). L'evaporació proporciona oxalat anhidre
Alternativament, es pot produir descomponent format de sodi per escalfament a més de 360 °C.

## Reaccions

L'oxalat de sodi començaq a descompondre-se per sobre de 290 °C a carbonat de sodi i monòxid de carboni:
    Na 2C 2O 4 → Na 2CO 3 + CO
Quan s'escalfa a entre 200 i 525 °C amb pentaòxid de divanadi, proporciona en canvi un oxibronze de sodi vanadi alliberant diòxid de carboni
    x Na 2C 2O 4 + 2 V 2O 5 → 2 Na xV 2O 5 + 2x CO 2

## Activitat biològica

Igual que diversos altres oxalats, l'oxalat de sodi és tòxic per als éssers humans. Pot causar dolor ardent a la boca, gola i estómac, vòmits sanguinis, mal de cap, còlics musculars, rampes i convulsions, disminució de la pressió arterial, insuficiència cardíaca, xoc, coma i possible mort. La dosi letal mitjana per ingestió d'oxalats és de 10-15 grams / quilogram de pes corporal.
L'oxalat de sodi, com els citrats, també es pot utilitzar per eliminar els ions de calci (Ca $^{2+}$) del plasma sanguini. També evita que la sang coaguli. S'ha de tenir en compte que mitjançant l'eliminació de ions de calci de la sang, l'oxalat de sodi pot alterar la funció cerebral i dipositar oxalat de calci als ronyons.

## Referències

* 1 2 Yoshimori T1, Asano Y, Toriumi Y, Shiota T. (1978) "Investigation on the drying and decomposition of sodium oxalate". Talanta, volume 25, issue 10, pages 603-605. doi:10.1016/0039-9140(78)80158-1
* ↑ http://rruff.geo.arizona.edu/doclib/hom/natroxalate.pdf Handbook of Mineralogy
* ↑ H. W. Foote and John E. Vance (1933), "The system; sodium iodate, sodium oxalate, water". American Journal of Science, series 5, volume 26, issue 151, pages 16-18. doi:10.2475/ajs.s5-26.151.16
* ↑ D. Ballivet-Tkatchenko, J. Galy, -M. Savariault (1994): "Thermal decomposition of sodium oxalate in the presence of V2O5: Mechanistic approach of sodium oxibronzes formation". Thermochimica Acta, volume 232, issue 2, pages 215-223. doi:10.1016/0040-6031(94)80061-8
# Una família de superherois

Una família de superherois (noruec: Helt super) és una pel·lícula noruega de superherois animada per ordinador del 2022 dirigida per Rasmus A. Sivertsen i produïda per Qvisten Animation. Segueix la Hedvig, una videojugadora d'onze anys que té l'encàrrec d'assumir el paper d'un superheroi, el Superlleó, del seu pare. S'ha doblat i subtitulat al català.
La pel·lícula es va estrenar als cinemes noruecs el 30 de setembre de 2022. Va ser seleccionada per projectar-se al 73è Festival Internacional de Cinema de Berlín, però la primera projecció al festival el 20 de febrer de 2023 es va cancel·lar per preocupacions de blackface, tot i l'objecció dels cineastes i de l'Institut Noruec de Cinematografia.

## Repartiment original

* Hennika Eggum Huuse com a Hedvig
* Todd Monrad Vistven com a Thomas
* Johannes Kjærnes com Adrian
* Tobias Santelmann com a Superlleó
* Kari Simonsen com a àvia
* Henriette Marø com a professora
* Line Verndal com a tia
* Atle Antonsen com a oncle
* Desta Marie Beeder com a periodista
* Charlotte Frogner com a mare

## Referències

* ↑ Una família de superherois a la Base de dades de cinema en català
* ↑ «Una família de superherois». Goita què fan, ara!, 2022. [Consulta: 6 octubre 2023].
* ↑ Dalton, Ben «Berlinale premiere of Norwegian animation ‘Just Super’ pulled over Blackface allegations but further screenings go ahead». Screen Daily, 24-02-2023 [Consulta: 19 abril 2023].
* ↑ Ntim, Zac «Afro-German Film Collective Publishes Open Letter Raising Concerns About “Anti-Black” Berlin Film Festival Movies». Deadline, 26-04-2023 [Consulta: 27 abril 2023].

## Enllaços externs

* Tràiler en català
# Una limeña

Una limeña és un bust fet per Pau Carbonell el 1881 i que es troba conservat actualment a la Biblioteca Museu Víctor Balaguer, amb el número de registre 2635 d'ençà que va ingressar el 12 de juny de 1884, provinent la col·lecció privada de l'autor de l'obra.

## Descripció

Es tracta d'un bust d'una dona amb el cap girat a la seva esquerra, vestida amb mantellina ribetejada de puntes d'encaix sobre el front. Duu un crucifix penjat del coll i llargs ropatges li cobreixen el cap i l'escot.

## Inscripció

Al bust es pot llegir la inscripció Pablo Carbonell; 1881.

## Bibliografia

* Trullén, Josep Maria (dir.). Biblioteca Museu Víctor Balaguer. Guia de les col·leccions del museu. 2001a ed.. Vilanova i la Geltrú: Organisme Autònom Biblioteca Museu V.Balaguer, 2001. B-10-437/2001. ISBN 84-931438-3-9.

## Enllaços externs

* Web oficial del museu
# Orde de la Corona (Prússia)

El Reial Orde de la Corona (alemany: Königlicher Kronen-Orden) va ser un orde de cavalleria prussià. Instituït el 1861 com un honor d'igual rang a l'Orde de l'Àguila Vermella, la pertinença només es podia conferir a oficials comissionats (o civils d'estatus aproximadament equivalent), però hi havia una medalla associada a l'orde que podia ser guanyada per persones que no oficials comissionats i soldats.
Oficialment, l'Orde de l'Àguila Vermella i l'Orde de la Corona eren iguals. Tanmateix, la majoria dels funcionaris preferien ser nomenats a l'antic Orde de l'Àguila Vermella. L'Orde de la Corona s'utilitzava sovint com a premi per a algú que havia de ser recompensat mentre que el govern prussià no volia utilitzar l'Orde de l'Àguila Vermella.

## Classes

L'Orde tenia sis classes:
* Gran Creu: portava la insígnia de la Gran Creu en una faixa a l'espatlla dreta, més l'estrella a l'esquerra del pit;
* 1a classe: portava la insígnia en una faixa a l'espatlla dreta, més l'estrella a l'esquerra del pit.
* 2n Classe: portava la insígnia en un coll, més l'estrella a l'esquerra del pit.
* 3r Classe: portava la insígnia en una cinta a l'esquerra del pit.
* 4t Classe: portava la insígnia en una cinta a l'esquerra del pit.
* Medalla: portava la medalla en una cinta a l'esquerra del pit.

## Insígnia

El distintiu de l'Orde per a les classes de 1r a 4t era una creu patent daurada, amb esmalt blanc (excepte per a la 4a classe, que era llisa). El disc central daurat a l'anvers portava la corona de Prússia, envoltada per un anell d'esmalt blau que portava el lema de l'Imperi alemany Gott Mit Uns (Déu amb nosaltres). El disc daurat revers té el monograma reial prussià, envoltat per un anell d'esmalt blau amb la data del 18 d'octubre de 1861.
L'estrella de l'Orde era (per a la Gran Creu) una estrella daurada de vuit puntes, (per a 1a classe) una estrella de vuit puntes de plata, o (per a la 2a classe) una estrella de quatre puntes platejada, totes amb raigs rectes. El disc central daurat portava de nou la corona de Prússia, envoltada per un anell d'esmalt blau que portava el lema Gott Mit Uns.
La cinta de l'Orde era blava.
Les insígnies de l'orde es podrien atorgar en desenes de variacions. Per exemple, amb la Creu de Ginebra superposada (Creu Roja – normalment donada als metges per a un servei meritori), amb espases i amb fulles de roure.

## Referències

* ↑ «Der Kronenorden 1.Modell». Medalnet.net, 04-03-2004. [Consulta: 24 maig 2013].
# Oxymycterus paramensis

Oxymycterus paramensis és una espècie de mamífer rosegador de la família dels cricètids endèmica de l'Argentina, Bolívia i el Perú.
# Oberrœdern

Oberrœdern (en alsacià Owerreddere) és un municipi francès, situat a la regió del Gran Est, al departament del Baix Rin. L'any 1999 tenia 449 habitants. Entre 1974 i 1989 va estar unificat amb el municipi de Stundwiller.
Forma part del cantó de Wissembourg, del districte de Haguenau-Wissembourg i de la Comunitat de comunes de l'Outre-Forêt.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 372 | 362 | 375 | 349 | 443 | 449 |

## Administració

Llista d'alcaldes :
| Període | Identitat | Partit |
| 1989-2001 | François Albenesius | |
| 2001- | Claude Philipps | |
# Economia de l'Aràbia Saudita

L'economia de l'Aràbia Saudita està basada en l'extracció del petroli, amb un fort control governamental sobre les principals activitats econòmiques. Aràbia Saudita és el país amb les majors reserves de petroli ja descobertes (més del 20% del total mundial), és el principal exportador de petroli del món i té un paper de lideratge en l'OPEP. El sector petrolier és responsable de prop de 80% dels ingressos pressupostaris, 45% del PIB i 90% dels ingressos de les exportacions.
El país estimula l'expansió del sector privat, amb la intenció de diversificar la seva economia i ocupar més treballadors nacionals. Els intents de diversificar passen pels sectors de generació d'energia, telecomunicacions, exploració de gas natural i petroquímica. El país ocupa aproximadament 6 milions d'estrangers, especialment en els sectors de petroli i serveis, mentre que el govern intenta reduir l'atur entre els nacionals.

## Referències

* 1 2 3 4 CIA. «The World Factbook». Arxivat de l'original el 2019-01-08. [Consulta: 15 desembre 2012].